
Uznesenie Okresný súd Martin vo veci starostlivosti súdu o maloleté deti: A. B., nar. XX.X.XXXX, dieťa rodičov: matka C. B., nar. XX.X.XXXX, trvale bytom D. D., t. č. bytom E. XX, XXX XX D. a otec v rodnom liste neuvedený, a C. F., nar. X.XX.XXXX, dieťa rodičov: matka C. B., nar. XX.X.XXXX, trvale bytom D. D., t. č. bytom E. XX, XXX XX D. a otec G. F., nar. XX.XX.XXXX, trvale bytom mesto Vrútky, t. č. bytom H. A., XXX XX I., obe maloleté deti v dočasnej starostlivosti navrhovateľky, zastúpené v konaní o prenesenie príslušnosti kolíznym opatrovníkom: Úrad práce, sociálnych vecí a rodiny Martin, Novomeského 4, 036 01 Martin, v konaní o návrhu navrhovateľky, starej matky: D. B., nar. X.X.XXXX, trvale bytom J.. K. XXX/ XX, XXX XX F. na zverenie maloletých detí do náhradnej osobnej starostlivosti, o prenesenie príslušnosti, takto rozhodol: Okresný súd Martin p r e n á š a svoju miestnu príslušnosť na Okresný súd Galanta, ktorému bude vec po právoplatnosti tohto uznesenia postúpená. odôvodnenie: 1. Návrhom doručeným Okresnému súdu Galanta dňa 12.12.2025 stará matka, matka matky maloletých detí, žiadala zveriť maloleté deti zveriť do jej osobnej starostlivosti. 2. Spisový materiál vo veci bol dňa 27.4.2026 postúpený Okresnému súdu Martin ako súdu miestne príslušnému, nakoľko naposledy o maloletej C. rozhodoval Okresný súd Martin Rozsudkom sp. zn. 27P/40/2024 a k mal. A. bolo Rozsudkom sp. zn. 22P/2/2012 zapreté otcovstvo. 3. Uznesením č. k. 17P/46/2026-59 zo dňa 24.6.2026 súd maloletému dieťaťu ustanovil kolízneho opatrovníka Úrad práce, sociálnych vecí a rodiny Martin. 4. Z Uznesenia Okresného súdu Galanta č. k. 29P/75/2026-21 zo dňa 7.5.2026, vykonateľného dňa 30.5.2026 a právoplatného dňa 16.6.2026 má súd preukázané, že maloleté deti A. B., nar. XX.X.XXXX a C. F., nar. X.XX.XXXX sa dočasne ponechávajú v starostlivosti navrhovateľky D. B., nar. X.X.XXXX, bytom J.. K. XXX/XX, XXX XX F. do právoplatného skončenia konania vedeného na Okresnom súde Martin pod sp. zn. 17P/46/2026. Stará matka zabezpečuje osobnú starostlivosť o mal. C. od februára 2025 a o mal. A. od februára 2026. 5. Z Uznesenia Okresného súdu Galanta č. k. 29P/75/2026-21 zo dňa 7.5.2026 je zrejmé, že maloleté deti sa v súčasnosti zdržiavajú u starej matky v obci F., teda v obvode Okresného súdu Galanta. 6. Podľa § 5 zákona č. 161/2015 Z. z. Civilného mimosporového poriadku (ďalej len „CMP“), súd aj bez námietky skúma príslušnosť počas celého konania.
7. Podľa § 112 ods. 1 CMP, na konanie vo veciach starostlivosti súdu o maloletých je miestne príslušný súd, v ktorého obvode má maloletý v čase začatia konania bydlisko určené dohodou rodičov alebo iným zákonným spôsobom. 8. Podľa § 112 ods. 2 CMP, ak sa zákonným spôsobom zmenia okolnosti, podľa ktorých sa posudzuje miestna príslušnosť, môže súd preniesť svoju príslušnosť na iný súd, ak to vyžaduje záujem maloletého. Ak tento súd nesúhlasí s prenesením príslušnosti, rozhodne jeho nadriadený súd. 9. Pre určenie miestnej príslušnosti je rozhodujúci stav v čase začatia konania a miestna príslušnosť trvá až do skončenia sporu, a to aj vtedy, ak by sa podmienky miestnej príslušnosti počas konania zmenili. Súd v zmysle § 5 CMP z úradnej povinnosti skúma, či je daná podmienka miestnej príslušnosti. V starostlivosti súdu o maloleté deti, ide o výlučnú miestnu príslušnosť, ktorá v zmysle § 112 ods. 2 CMP je daná bydliskom maloletého dieťaťa, pričom za bydlisko maloletého dieťaťa sa považuje miesto, kde sa maloleté dieťa zdržuje na základe dohody svojich zákonných zástupcov alebo iným zákonným spôsobom. Vo všetkých uvedených prípadoch musí ísť o úmysel trvalo sa zdržiavať, prípadne ide o také opatrenie, ktoré nemá dočasný charakter. 10. Obvyklý pobyt maloletých detí súd posúdil podľa faktického stavu, nie podľa trvalého pobytu. Obvyklým pobytom maloletých detí je adresa navrhovateľky, starej matky v obci F., v obvode Okresného súdu Galanta. 11. Súd na základe zistených skutočností a po preskúmaní miestnej príslušnosti podľa § 5 CMP s poukazom na § 112 ods. 2 CMP preniesol svoju miestnu príslušnosť na Okresný súd Galanta, v obvode ktorého sa maloleté deti v súčasnosti zdržiavajú. Preto je v najlepšom záujme maloletých detí, aby aktívne vo veci a v konaní prevzal miestnu príslušnosť Okresný súd Galanta, odkazujúc na ustanovenie § 112 ods. 2 CMP. Prenesenie príslušnosti je aj v záujme hospodárnosti a účelnosti konania. Poučenie: Proti tomuto uzneseniu n i e j e prípustné odvolanie (§ 355 ods. 2 zákona č. 160/2015 Z. z. Civilného sporového poriadku /ďalej len „CSP“ v spojení s § 357 CSP).

